  Майя Бывальцева Красногорск черкогуртын сюресэз гудырикошкон пумозь лэсьтозы. Со сярысь тодмо луиз 12-тӥ пӧсьтолэзе Красногорск ёросэ Удмуртилэн тӧроезлэсь ужзэ огдырлы быдэсъясь Александр Бречалов вуылыку. Кызьы вераз «Удмуртавтдорлэн» Сюресъёсъя уйпал управлениезлэн кивалтӥсезлэн воштӥсез Алексей Калинкин, сюреслэн со люкетаз асфальт ноку но ӧй вал, черкогуртын улӥсьёс лэсьтӥськонэз 20 ар пала витизы. Со сяна, тулыс но сӥзьыл отӥ ортчыны уг лы вал. Выль сюреслэн кузьдалаез 890 метр. Сое асфальтэн шобыртэм сяна, тротуаръёс лэсьтозы, электротыл лэзёзы. Та дырлы сюресчиос сюрес вылэ сюй кисьтазы но сое юнматӥзы. Контрактъя ужъёсты 28-тӥ гудырикошконозь йылпумъяны кулэ. Сюрес черкогуртысь кык ёросъёсты герӟа но Юкаменск ёрос пала кошке. Объектлэн огъя дуныз 45 миллион манет. Сюресэз лэсьтыны коньдонэз элькунлэн Сюресъя фондысьтыз висъязы. Тегъёс: Авто Удмуртия сюресъёс Красногорск АлександрБречалов  